Rokas Jokubaitis

Rokas Jokubaitis (g. 2000 m. lapkričio 19 d.) – Lietuvos krepšininkas, rungtyniaujantis įžaidėjo pozicijoje.

 Biografija 
Gimė krepšininko Aivaro Jokubaičio šeimoje Mažeikiuose. Žaidė regionų krepšinio lygoje besimokydamas Klaipėdoje.Rokas Jokubaitis neabejoja: Šaras tikrai neleis sužvaigždėti, 15min.lt, 2019 vasario 26 d.

 Karjera 

 Žalgiris 
2016 m. pasirašė sutartį su Kauno „Žalgiriu“. Pradžioje rungtyniavo dublerių komandoje, pasižymėjo rezultatyvumu Prienuose vykusiose „Big Baller Brand“ iššūkio žaidynėse.

2018 m. gegužės 5 d. debiutavo pagrindinėje „Žalgirio“ komandoje LKL varžybose prieš „Pieno žvaigždes“. 2019 m. birželį pratęsė kontraktą su „Žalgiriu“ dar 3 metams. 2020 m. sausio 24 d., būdamas 19-os metų, sužaidė itin rezultatyviai „Eurolygos“ varžybose prieš Berlyno „ALBA“.

 Barselona 
2021 m. pasirašė „2+2“ metų trukmės sutartį su Šarūno Jasikevičiaus treniruojama Barselonos „FC Barcelona“.Oficialu: Rokas Jokubaitis pasirašė ilgalaikę sutartį su „Barcelona“. basketnews.lt

 NBA naujokų birža 
2021 m. liepos 29 d. NBA naujokų biržoje trisdešimt ketvirtuoju šaukimu buvo pašauktas Niujorko „Knicks“. Nors 34-asis šaukimas priklausė „Oklahoma City Thunder“ klubui, šis klubas pastarąjį bei 36-ąjį šaukimus iškeitė į 32-ąjį „Knicks“ šaukimą.„Rokas Jokubaitis išgirdo savo pavardę NBA naujokų biržoje“. Lrytas.lt. Nuoroda tikrinta 2021-07-30.

 Lietuvos jaunimo ir vyrų rinktinės 
Jokubaitis su Lietuvos jaunimo iki 16 m. rinktine 2016 m. Europos čempionate Lenkijoje laimėjo sidabrą, o su U-18 rinktine – bronzą 2017 m. Europos čempionate Slovakijoje. 2020 m. vasario 24 d. debiutavo Lietuvos nacionalinėje rinktinėje, rungtynėse prieš Čekiją.

 Pasiekimai 
 LKL čempionas: 2019, 2020, 2021 m.
 Karaliaus Mindaugo taurė: 2020, 2021 m.
 Ispanijos krepšinio lyga: 2023 m.
 Ispanijos krepšinio taurė: 2022 m.
 Izraelio krepšinio taurė: 2025 m.
 Izraelio krepšinio taurės MVP: 2025 m.Šaro pėdomis: taurę į viršų keliantis Jokubaitis tapo MVP, basketnews.lt
 Eurolygos kylančios žvaigždės apdovanojimas: 2022 m.

 Dalyvavimas čempionatuose 

|}

 Šaltiniai 

Kategorija:Lietuvos krepšininkai